  Анжелика Тихонова корреспондент Удмуртиысь Быдӟым Атыкай ожысь ветеранъёс 2 сюрс, 4 сюрс но 10 сюрс манет тыр одӥг пол сётӥськись улосвыл тыронъёс басьтозы. Со сярысь элькунлэн тӧроез Александр Бречалов «Комсомольская правда - Ижевск» (12+) но «Мынам Удмуртие» (16+) радиоослэн меӵак эфиразы вераз. Элькун коньдэтысь ватсаса уксё висъямын. Быдэн 4 сюрс манет сӧсырмемъёслы, оже пыриськемъёслы, котыртэм Ленинградын улэмъёслы, концлагерьёсын пукемъёслы сётозы. Быдэн 2 сюрс манетэн ож мышкын тыршемъёслы. <…> Быдэн 10 сюрс манет 100 арессэс тырмытэм ожысь ветеранъёс басьтозы Александр Бречалов, Удмуртилэн тӧроезУдмуртилэн тӧроез ветеранъёс но ож мышкын тыршемъёс улосвыл тыронъёсты южтолэзь шорозь мед басьтозы шуыса косэм (распоряжение) сётӥз ини. Коньдонэз элькунысьтымы 10 сюрс 830 адями басьтоз. Озьы ик Александр Бречалов пусйиз, ветеранъёс сярысь сюлмаськон – Удмуртиысь тӧрлыкъёслэн огез валтӥсь ужпумзы. Россилэн азьмуртэз 2020-тӥ арын Быдӟым Атыкай оже пыриськемъёслы но ож мышкын тыршемъёслы тыронъёс луозы шуыса ивортӥз. Владимир Путинлэн косэтэзъя Удмуртиын 75 сюрс манет тыр тыронъёсты Быдӟым Атыкай ожысь 374 ветеранъёс но сӧсырмемъёс, озьы ик концлагерьёсын быдэ вуытэк пукемъёс, ожын быремъёслэн палкышнооссы басьтозы. Со сяна, ож мышкын ужам но концлагерьёсын быдэ вуыса пукем 10 сюрс 456 адямилы быдэн 50 сюрс манетэн тырозы. Озьы ик туэ 11 сюрс адями Быдӟым Атыкай ожын Вормонлы 75 ар тырмонлы медальёс басьтоз. Тегъёс: Мерлык Удмуртия ВормонНунал БыдӟымАтыкайож ветеранъёс АлександрБречалов  